สูตรคุมน้ำหนัก
โดย...แบงก์กลิ้ง
15 เม.ย. 2558

โดย...แบงก์กลิ้ง
แม้จะอายุจะเข้าสู่ 72 ในเดือน พ.ค.นี้ แต่โฆสิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ ยังมีสุขภาพแข็งแรงไม่แพ้คนหนุ่มสาว
หลายคนสงสัยว่า อาจารย์โฆสิต ผู้มีอารมณ์แจ่มใสอยู่เสมอ ทำได้อย่างไร เพราะเป็นผู้บริหารระดับสูงที่ต้องพบปะกินข้าวกับลูกค้าอยู่เป็นประจำ การคุมน้ำหนักเป็นเรื่องยากมากๆ
อาจารย์บอกเคล็ดลับว่า ทำไม่ยากเลย แค่ยึดหลักคำว่า พอเพียง กับทุกเรื่อง ไม่ว่าจะเป็นเรื่องการบริหาร การใช้ชีวิต แม้กระทั่งเรื่องการรับประทานอาหาร ไม่ต้องไปพึ่งอาหารเสริมที่ไหนให้เปลืองเงิน
ขอแค่มีสติอยู่เสมอว่า เมื่อรู้สึกอิ่ม ให้วางช้อนทันที ถ้าอาหารอร่อยมาก อนุญาตให้ชิมต่ออีกคำสองคำแล้วพอ
ที่สำคัญ เลือกกินผักมากๆ หน่อย เลี่ยงไขมันซะ
หนุ่มสาวฟังไว้ อยากหุ่นเฟี้ยว สุขภาพดีเหมือนอาจารย์โฆสิต ต้องรู้จัก "พอ" นะจ๊ะ